NaiveNeuron/SloPal huggingface dataset:
P. Hrušovský, predseda NR SR: (2005-01-19):
Otváram rozpravu. Neodchádzajte, pán poslanec. Pýtam sa, či sa chce prihlásiť do rozpravy niekto ústne, keďže som nedostal žiadne písomné prihlášky. Konštatujem, že nie. Ďakujem. Vyhlasujem rozpravu za skončenú. Prerušujem rokovanie o tomto bode programu. A prosím pána ministra, aby z poverenia vlády uviedol vládny návrh zákona, ktorým sa mení a dopĺňa zákon č. 460/2002 Z. z. o vykonávaní medzinárodných sankcií zabezpečujúcich medzinárodný mier a bezpečnosť (tlač 969). Nech sa páči, máte slovo. P. Rusko, podpredseda vlády a minister hospodárstva SR: Ďakujem pekne, pán predseda. Vážené pani poslankyne, vážení páni poslanci, na základe poverenia vlády vám predkladám na rokovanie Národnej rady vládny návrh zákona, ktorým sa mení a dopĺňa zákon č. 460/2002 Z. z. Cieľom tohto návrhu zákona je úprava práv a povinností výkonných orgánov štátu, ale aj podnikateľských subjektov tak, aby na území Slovenskej republiky bolo možné vykonávať rozhodnutia Bezpečnostnej rady OSN v oblasti medzinárodných sankcií, ako aj prispôsobenie práva Slovenskej republiky podmienkam nášho členstva v Európskej únii. Nedostatkom súčasnej právnej úpravy v zákone č. 460/2002 Z. z. o vykonávaní medzinárodných sankcií zabezpečujúcich mier a bezpečnosť je, že ak Rada Európskej únie alebo Európska komisia prijme nariadenie ako naliehavé opatrenie podľa čl. 301 Zmluvy o Európskom spoločenstve, ktoré má priamu záväznosť členských krajín Európskeho spoločenstva a Európskej únie a stanovuje povinnosti fyzickým a právnickým osobám, muselo sa podľa doterajšieho znenia zákona toto naliehavé opatrenie premietnuť do nariadenia vlády Slovenskej republiky a nebolo priamo aplikovateľné na našom území. Na základe uvedených skutočností si vás dovoľujem požiadať o podporu predmetného vládneho návrhu zákona.
Dostál, Ondrej, poslanec NR SR (2011-03-29):
Chcel by som zareagovať na slová pani poslankyne Žitňanskej, že to nie je len gesto. Samozrejme, že je to aj gesto, ale je to veľmi dôležité gesto. A aj gestá majú svoj význam v reálnom živote. Nie sú iba nejakými prázdnymi deklaráciami. Tak ako pre disidentov v bývalých komunistických krajinách boli dôležité aj gestá, ktoré robili západné krajiny, ktoré robili západní politici v časoch, keď sme tu nemali slobodný režim, tak pre ľudí, predstaviteľov opozície, kritikov Lukašenkovho režimu sú dôležité gestá a postoje ľudí v slobodných krajinách, gestá, ktoré hovoria, že im nie je ľahostajné, čo sa deje v Bielorusku, že im nie je jedno, že máme v Európe krajinu, kde sú dnes takýmto spôsobom brutálne porušované ľudské práva, kde nie sú rešpektované základné demokratické pravidlá, kde môže prísť k očividnému falšovaniu volieb. S Bieloruskom nás spája skúsenosť, historická skúsenosť nielen s komunistickým režimom, ktorý oni zažili v tej brutálnejšej sovietskej forme, ale spája nás aj postkomunistická minulosť. Pripomeňme si, že my sme boli na podobnej trajektórii, Slovensko bolo v deväťdesiatych rokoch na podobnej trajektórii ako Bielorusko, našťastie sme dokázali ten vývoj zvrátiť, aj keď ešte stále máme na politickej scéne relevantné politické subjekty, ktoré majú blízko k tomu, čo dnes vládne v Minsku, ale verím, že dokážeme spoločne, celá Národná rada, podporiť toto vyhlásenie. Ďakujem.
Glváč, Martin, podpredseda NR SR (2016-10-27):
Pán poslanec Sloboda.
Pčolinský, Peter, podpredseda NR SR (2023-06-27):
Pán poslanec Kuriak.
Kollár, Boris, predseda NR SR (2021-11-24):
Ďakujem. Vyhlasujem rozpravu za skončenú. Chce k rozprave zaujať stanovisko navrhovateľka? Nie? Ďakujem pekne. Chce zaujať stanovisko spravodajkyňa? Ďakujem. Žiada si... Súčasne vás žiadam, aby ste oznámili termín hlasovania. Pani poslankyňa? (Reakcia z pléna.) Nepočujem vás. Nemám okuliare, nepočujem vás. (Reakcia z pléna.) Dobre. Stačí zakričať. Dám si okuliare a už počujem. Takže o 17.00 hod. budeme o tomto zákone hlasovať. Prerušujem rokovanie o tomto bode programu. Nasledujúcim bodom programu je druhé čítanie o vládnom návrhu zákona, ktorým sa mení a dopĺňa zákon č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov. Vládny návrh zákona je pod tlačou 702. Spoločná správa výborov má tlač 702a. Nech sa páči, pani ministerka Milanová, odôvodnite tento vládny návrh zákona. (Rokovanie o vládnom návrh zákona, ktorým sa mení a dopĺňa zákon č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov , tlač 702.)
M. Hort, podpredseda NR SR: (2010-02-03):
vládnom návrhu zákona o pohrebníctve a o zmene  zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov . Tento vládny návrh zákona je pod tlačou 1403 a návrh na jeho pridelenie na prerokovanie výborom v rozhodnutí 1437. Teraz dávam slovo ministrovi zdravotníctva, aby vládny návrh zákona uviedol. Nech sa páči.
M. Sabolová, poslankyňa: (2009-10-15):
Ak by ste si boli prečítali, že pani sudkyňa Dubovcová využila svoje právo na slobodu prejavu, pri ktorom na základe konkrétnych skutkových okolností uviedla svoje hodnotiace úsudky o stave súdnictva, áno, jej vyjadrenia boli kritické a to sa vám zrejme nepáči, lebo je to vaša ministerka, ale predniesla ich v kultivovanej forme vo veci, kedy ide o verejný záujem. Keď pán premiér sa vyjadril, že je to názor a za názor by nemal byť nikto stíhaný a postihnutý, vtedy zrazu sa všetky veci urovnali. Čiže vy môžete mať názor aj ona môže mať názor a vaše argumenty, myslím, že kolegovia odborníci popreli.
Paška, Pavol, predseda NR SR (2014-02-12):
Pekné popoludnie, dámy a páni, budeme hlasovať o prerokovaných bodoch programu. Poprosím vás o koncentráciu, máme päť hlasovaní. Pán poslanec, snáď nechcete stiahnuť návrhy, ktoré sme tak kvalitne. Pán poslanec Hlina, procedurálny návrh.
Kollár, Boris, predseda NR SR (2022-03-25):
Vážené kolegyne, kolegovia, nakoľko dnes malo byť odvolávanie pána ministra Romana Mikulca, ale našťastie sme to ešte ne.. nevy... nepodpísali a nedali von, tak môžeme tento bod zaradiť v stredu tiež po rokovaní, ktoré sme presunuli dnes. To znamená, aby sme sa nerozbíjali v tom na dvakrát, takže odvolávanie pána ministra Mikulca bude v stredu. Ďakujem pekne.
Žitňanská, Lucia, poslankyňa NR SR (2015-05-14):
Áno, aj ja sa chcem tentokrát poďakovať pánovi poslancovi Hlinovi za jeho vystúpenie, lebo myslím si, že ten obsah bol veľmi trefný. Áno, ten hlboký pocit nespravodlivosti, ktorý v tejto krajine mnohí majú, pramení práve z toho, že nerozhoduje to, kto čo vie, nerozhodujú pravidlá, ale rozhodujú primárne vzťahy. A ja tu nemôžem reagovať na predrečníka, ale na rozdiel od predrečníka som presvedčená o tom, že proti tomu musíme bojovať. A ten, kto má tú moc tento, možno, trend meniť, sú práve elity a politické elity vo svojom rozhodovaní, pretože tie určujú to, čo bude určujúcim smerovaním Slovenska, a mali by to byť pravidlá, malo by to byť to, čo kto vie, a nie primárne vzťahy. Súhlasím.
Grendel, Gábor, podpredseda NR SR (2021-03-17):
Je všeobecný súhlas? (Súhlasná i nesúhlasná reakcia pléna.) Bolo nie, však? O. K., takže dávam hlasovať. Prezentujme sa a hlasujme. (Hlasovanie.) Prítomných 126 poslancov, za 87, proti 12, zdržalo sa 27, hlasovali všetci prítomní. Aj tento procedurálny návrh pani poslankyne Zemanovej bol schválený. A ešte tretí.
Budaj, Ján, poslanec NR SR (2016-04-28):
Ďakujem za pochopenie. Chcem veľmi podporiť ideu, s ktorou prišiel kolega poslanec pán Grendel. Žiaľ, nedajú sa vymenovať všetky osoby, nedajú sa nahradiť vyšetrovania, ktoré mali bežať v dobe zločinov, nedajú sa odčiniť nové krivdy, ľudia, ktorí odišli do zahraničia v strachu, že na Slovensku nebudú môcť žiť ako demokraticky a bezpeční, v demokracii a v bezpečí. To sa stáva vždy, keď občania pripustia, aby zlo zašlo príliš ďaleko. Čiže myslím, že ani pán poslanec Grendel, a nemám takú ilúziu, ani ja pri tomto zákone sa nedomnievam, že sa môže napraviť všetko, ale je možné preukázať politickú vôľu. Veľmi si vážim práve tú časť, ktorú ste, kde ste podčiarkli, že Národná rada sa nemusí vopred zaoberať ani otázkami posudzovania ústavnosti svojej politickej vôle, prejavenej politickej vôle, ani sa zaoberať tým, či bude niečo vyšetrené orgánmi činnými v trestnom konaní. Pred nami je otázka, že či vieme povedať občanom, aký je náš politický postoj k amnestiám, ktoré mali zastaviť vyšetrovanie, ktoré smerovalo do politických kruhov, a to je treba povedať takto jasne a takto to oddeliť od tých ostatných orgánov, orgánov demokratickej moci, ktorými sú súdy alebo, alebo exekutívna moc, ktorá môže zločiny vyšetrovať. My chceme ukázať, že nekryjeme zločincov. A, samozrejme, ešte raz ďakujem za to, že ste pripojili k uzneseniu o zrušení amnestií aj uznesenie, ktoré dáva istú satisfakciu poškodeným.
Jurinová, Erika, podpredsedníčka NR SR (2015-05-06):
Ja už by som možno len doplnila. Práve v dôvodovej, podľa dôvodovej správy, ma trochu zarazilo, že tu stojí, práve v dôvodovej správe stojí: „Text má slúžiť len ako možná interpretačná pomôcka pre súdnu moc“, teda hovorím práve o tom ustanovení, kde sa definuje záujem dieťaťa, „ako možná interpretačná pomôcka pre súdnu moc a nemá za cieľ zviazať interpretačne súdnu moc pri aplikácii zásady záujmu dieťaťa“. Práve toto sa mi zdá naozaj také veľmi vágne a človek, aj keď som teda naozaj vďačná, že vlastne nejakým spôsobom je zadefinovaný záujem dieťaťa, po prečítaní tejto časti dôvodovej správy ma trochu chytila triaška, pretože som si uvedomila, že aj tak je to len také, možno pre sudcov nejaká pomôcka a ten najlepší záujem dieťaťa si vlastne sudca môže sám vytvoriť. O tom hovorila vlastne aj Janka, že naozaj často je to také ako zaklínadlo pre všetkých ľudí, ktorí sa tomu venujú, že jednoducho veľmi ťažké je to zadefinovať. Napriek tomu si myslím, že ak nebudú presne a jasne stanovené podmienky, čo obsahuje práve ten najlepší záujem dieťaťa, tak sa budeme stále krútiť len ako v bludnom kruhu. Veľa ustanovení mám poznačených alebo podčiarknutých, možnože aj práve v súvislosti aj so vstupom do obydlí, že ktoré vyvolávajú aj mnohé otázniky, ale aj napriek tomu, keď si pomyslím na tú debatu, ktorú som mala s jednotlivými skupinami, ktoré boli za zákon alebo možnože boli aj proti zákonu, tak som si uvedomila, že je to veľmi citlivá téma a sme na veľmi tenkom ľade. A ak došlo k dohode podľa všetkého, podľa naozaj rozhovorov s tými jednotlivými zástupcami organizácií došlo k dohode, tak som vďačná aj teda za takéto, ja neviem, za takéto práve pomenovanie, alebo za takéto presné zadefinovanie alebo popísanie toho... (Prerušenie vystúpenia časomerom.)
Demian, Jaroslav, poslanec NR SR (2012-06-19):
Ďakujem za slovo. Vážená pani predsedajúca, vážené pani poslankyne, páni poslanci, vážený pán minister, dovoľte mi, aby som v zmysle zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky vystúpil ako spravodajca Výboru Národnej rady Slovenskej republiky pre financie a rozpočet k vládnemu návrhu zákona, ktorým sa mení a dopĺňa zákon č. 384/2011 Z. z. o osobitnom odvode vybraných finančných inštitúcií a o doplnení niektorých zákonov a ktorým sa mení a dopĺňa zákon Národnej rady Slovenskej republiky č. 118/1996 Z. z. o ochrane vkladov a o zmene a doplnení niektorých zákonov v znení neskorších predpisov (tlač 80). Uvedený návrh zákona bol doručený poslancom Národnej rady Slovenskej republiky v stanovenej lehote. Takže boli splnené podmienky určené § 72 ods. 1 zákona o rokovacom poriadku Národnej rady Slovenskej republiky, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods.1 zákona o rokovacom poriadku Národnej rady Slovenskej republiky a podľa legislatívnych pravidiel ho zaradil na rokovanie dnešnej, 3. schôdze Národnej rady Slovenskej republiky. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a v § 68 zákona o rokovacom poriadku Národnej rady Slovenskej republiky, ako i náležitosti určené v legislatívnych pravidlách. Zo znenia tohto vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republiky viazaná. Osobitná časť dôvodovej správy obsahuje odôvodnenie jednotlivých ustanovení návrhu. Vychádzajúc z oprávnení, ktoré pre mňa ako spravodajcu vyplývajú, podľa § 73 ods. 3 písm. c) zákona o rokovacom poriadku Národnej rady Slovenskej republiky po rozprave odporučím, aby Národná rada Slovenskej republiky uvedený návrh zákona prerokovala v druhom čítaní. V súlade s rozhodnutím predsedu Národnej rady Slovenskej republiky č. 68 z 1. júna 2012 a podľa § 71 zákona o rokovacom poriadku Národnej rady Slovenskej republiky navrhnem, aby vládny návrh zákona prerokovali nasledovné výbory: Výbor Národnej rady Slovenskej republiky pre financie a rozpočet a Ústavnoprávny výbor Národnej rady Slovenskej republiky. Za gestorský výbor navrhujem Výbor Národnej rady pre financie a rozpočet. Zároveň odporúčam, aby uvedený návrh prerokovali výbory do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Vážená pani podpredsedníčka, skončil som, prosím, otvorte rozpravu k uvedenému návrhu zákona.
Viskupič, Marián, poslanec NR SR (2023-02-02):
Ďakujem pekne za slovo, pán predsedajúci. Kolegyňa Vlaďka, ďakujem ti pekne za tvoje vystúpenie. Áno, toto je presne ten návrh zákona, keď síce na prvý pohľad výpadok verejných financií je veľmi, veľmi zmysluplné riešenie. Daňová uznateľnosť nákladov na firemné škôlky vlastne bude motivovať zamestnávateľov k ich vytváraniu a tu už vlastne začínajú samé pozitíva. Nielen to, ako si spomínala, že matky teda budú vedieť byť bližšie k svojim deťom, ale zároveň sa teda budú vedieť zapojiť do pracovného procesu, čo znamená výrazné zlepšenie ich finančnej situácie, ale zároveň, prosím, majme všetci na pamäti, že pracujúca matka, samozrejme, odvádza dane, odvody. Takisto proste produkujú, produkuje nejakú hodnotu pre firmu, v ktorej je zamestnaná, a toto všetko má už len a len pozitívne dopady na verejné financie. Takže možno ten, ten dopad môže byť dokonca aj v celosti dokonca aj pozitívny. Takisto aj ten pohľad firiem, poviem, že dáva táto možnosť firmám dobrovoľnú možnosť vlastne teda tie škôlky vytvárať, tým vytvárať lepšie pracovné prostredie a podmienky pre svojich zamestnancov a takto vlastne vedia súťažiť aj ony o svoju pracovnú silu a jednoducho toto celé vlastne je veľmi, veľmi pozitívne. Takže, kolegynky, kolegovia, veľmi vás chcem všetkých poprosiť o podporu tohto zákona. Ďakujem pekne.
J. Brocka, poslanec: (2009-05-20):
Dámy a páni, pán minister nás chcel presvedčiť o tom, že on zápasí s hospodárskou krízou a kibici mu v tom bránia. Prosím vás, pán minister, zlodejsky predražené faktúry na štyri jednoduché logá, preto hovorím zlodejsky, lebo 8,5 mil. za jednoduché logá, čo vychádza, že tí vaši mágovia, reklamní, 50 dní po 12 hodín pracovali na jednom logu, je nonsens. Tomu vy hovoríte boj s krízou? Tie šoty za 10-násobné vyššie sumy, ako je obvyklé, ako je slušné, tomu vy hovoríte boj s krízou? Tie preplatené faktúry za školenia ľudí, ktorí na školení ani neboli, tomu vy hovoríte boj s krízou? Nezdokladované právne služby a zaplatené, tomu vy hovoríte boj s krízou? Pán minister, vy nebojujete s krízou, vy krízu zneužívate na obohatenie vašich mecenášov a vaše vlastné. Pán minister, to je pravda o vašom pôsobení. (Potlesk.) Vaša zmluva – teraz hovorím aj vaša, lebo aj vy ste sa o to pričinili, nielen váš predchodca – možno Slovenskú republiku vyjde na 350 mil. korún. Ale čo je horšie a drahšie, pán minister, že vaším pričinením Slovensko stratilo kredit slušnej krajiny, ktorá si vie svoje veci spravovať sama. To je pravda o vašom krátkom pôsobení. Pán minister, a na záver, ja verím, že Ján Slota je s vami spokojný, ako jeho zástupca ste možno spoľahlivý, ja si však myslím, že ako minister, ako zástupca štátu a občanov spoľahlivý určite nie ste, a preto budem hlasovať za vaše odvolanie.
J. Jasovský, poslanec: (2002-11-06):
Na záver ja len musím povedať, že podporiť skrátené legislatívne konanie alebo podporiť vôbec fungovanie týchto zákonov v tomto parlamente za moju osobu nie je možné. Ďakujem.
Glváč, Martin, podpredseda NR SR (2016-05-24):
Ďakujem veľmi pekne. S faktickými poznámkami sa prihlásili dvaja páni poslanci, ukončujem možnosť sa prihlásiť s faktickými. Nech sa páči, pán poslanec Osuský.
Kollár, Boris, predseda NR SR (2021-11-09):
Pán poslanec Kuffa, bohužiaľ, na to potrebujete tri poslanecké kluby, ktoré nemáte. Je mi ľúto. Najprv dám hlasovať o procedurálnom návrhu pána poslanca Šipoša. Prosím, prezentujme sa a hlasujeme. (Hlasovanie.) Prítomných 149 poslancov, za 75, proti 73, zdržal sa 1. Uvedený návrh pána poslanca Šipoša sme schválili. Teraz budeme hlasovať o návrhu pána poslanca Dominka Drdula. Prosím, prezentujme sa hlasujeme. (Hlasovanie.) Prítomných 146 poslancov, za 72, proti 67, zdržalo sa 6, nehlasoval 1. Návrh pána poslanca Drdula sme neschválili. Nakoľko sme jeden bod preložili, budeme teraz hlasovať o bode 70 schváleného programu, ktorým je druhé čítanie o vládnom návrhu zákona o disciplinárnom poriadku Najvyššieho správneho súdu Slovenskej republiky, tlač 636. Prosím spravodajcu z ústavnoprávneho výboru poslanca Dominka Drdula, aby hlasovanie uvádza. Nech sa páči, pán poslanec, máte slovo. [Hlasovanie o vládnom návrhu zákona o disciplinárnom poriadku Najvyššieho správneho súdu Slovenskej republiky a o zmene a doplnení niektorých zákonov (disciplinárny súdny poriadok) , tlač 636.]
Zemanová, Anna, poslankyňa NR SR (2019-02-06):
Ďakujem pekne za slovo. Vážený pán kolega Farkašovský, veľa sa dalo súhlasiť, z toho, čo ste povedali, naozaj vaše vystúpenie bolo emotívne, sme si zaspomínali, až sa nám naozaj možno tie srdia roztĺkli, keď sme si na to spomenuli, aké to bolo úžasné. Ale ste uviedli jednu vec, že musíme zadefinovať v zákone vzťah k štátnym symbolom. No to sa zadefinovať v zákone nedá, ten vzťah buď je, alebo, alebo nie je. Vzťah sa vytvára. Možno poznáte tú rozprávku o tých dvoch kráľovstvách, kde v jednej kráľovstve kráľ zakázal spievať a v tej druhej bolo povolené a utekali do tej krajiny ľudia spievať, lebo tam boli šťastnejší. No určite týmto zákonom sa nestaneme múdrejším ani sebavedomejším národom. A určite mnohí tí mladí ľudia, ktorí odchádzajú z tejto krajiny žiť niekde inde, pretože jednoducho nevedia už tuná si predstaviť, ako to ešte, ešte môže byť horšie, ešte to môže byť ťažšie, lebo vidia, že aj dá sa žiť inak, dá sa žiť v oveľa demokratickejších krajinách. A na to by sme sa mali pozrieť, aby sa títo ľudia vrátili, lebo oni vzťah k našej krajine majú. Oni milujú Slovensko, ale sú nútení odísť. A nie je to o vzťahu k štátnym symbolom. Keď budeme všetci si naozaj krajinu vážiť a budeme si vážiť aj jej demokratické princípy, potom aj ten vzťah sa premietne do aj takýchto ako symbolov, ktoré sú obrázkami vlastne navonok. Ďakujem.
P. Paška, predseda NR SR: (2008-11-04):
(Hlasovanie.) 133 prítomných, 80 za, 5 proti, 46 sa zdržalo, 2 nehlasovali. Konštatujem, že sme schválili vládny návrh zákona o nakladaní s odpadom z ťažobného priemyslu. Budeme teraz hlasovať o Informácii o vzťahoch a možných negatívnych dopadoch inštitucionalizácie Fóra maďarských poslancov Karpatskej kotliny pri maďarskom parlamente na politický a spoločenský vývoj strednej Európy . V rozprave som podal návrh na uznesenie, pán poslanec Mikloško vystúpil a podal k tomuto návrhu dodatok o nový bod E s tým, že doterajší bod E sa stáva bodom F. Návrhy vám boli rozdané. Najskôr budeme hlasovať o návrhu pána poslanca Mikloška. (Reakcie z pléna.) Pán... Budeme hlasovať o návrhu. Pán poslanec vystúpil v rozprave k informácii a podal v rozprave návrh na doplnenie uznesenia. Hlasujeme. (Hlasovanie.) 112 prítomných, 31 za, 51 proti, 27 sa zdržalo, 3 nehlasovali. Konštatujem, že sme návrh pána poslanca Mikloška neschválili. A teraz budeme hlasovať o návrhu uznesenia tak, ako som ho predniesol a ako vám bol rozdaný. Poprosím technikov. Hlasujeme za návrh uznesenia. (Hlasovanie.) 113 prítomných, 80 za, 20 proti, 7 sa zdržalo, 6 nehlasovali. (Potlesk.) Konštatujem, že sme schválili navrhnuté uznesenie. Pán poslanec Goga bude uvádzať hlasovanie v druhom čítaní o vládnom návrhu zákona o pomoci a podpore poskytovanej z fondov Európskeho spoločenstva , je to tlač 709.
Marosz, Ján, poslanec NR SR (2019-09-20):
Ďakujem za slovo, pán predsedajúci. Prosím, aby ste dali hlasovať o tom, že Národná rada prerokuje návrh zákona v druhom čítaní.
Hrnčiar, Andrej, podpredseda NR SR (2016-06-07):
Ďakujem. Ja by som chcel poprosiť, aby sa niekto z navrhovateľov, aby zaujal miesto. Pani poslankyňa Remišová. Teda pardon, pani podpredsedníčka Nicholsonová požiadala.
Procházka, Radoslav, poslanec NR SR (2011-06-02):
Ďakujem pekne, pán predseda. Prosím, dajte teraz hlasovať o návrhu na postúpenie tohto návrhu zákona do tretieho čítania.
Jurinová, Erika, podpredsedníčka NR SR (2015-06-18):
Pán poslanec, na vaše vystúpenie sú tri faktické poznámky. Uzatváram možnosť prihlásiť sa faktickou poznámkou. Nech sa páči, pani poslankyňa Mezenská.
P. Markovič, poslanec: (2007-09-18):
Pán podpredseda, vy sa tu veľmi často oháňate záujmom občanov. Je len trošku podivuhodné, na základe akého mandátu sa vyhlasujete za nejakého definovača záujmu občanov. Viem, že ste vyhrali voľby a že ste zložili vládu a vládnete. Tak vládnite, ale nezabudnite, že sú tu aj iní občania a my, s prepáčením, sme ich zástupcovia, ktorí, s dovolením, majú aj iní názor ako vy, takže neskúšajte definovať záujem občanov vy sám. Rozprávali ste o štátnych peniazoch. Dneska sa tu už pán predseda Mečiar snažil odporučiť niekomu si niečo naštudovať, tak v tomto prípade by som si dovolil ja vám asi odporučiť niečo si naštudovať, ak tvrdíte, že peniaze v druhom pilieri, resp. na dôchodkový účel sú nejaké štátne peniaze, s ktorými by ste vy radi manipulovali. No, nie sú to štátne peniaze, pán podpredseda. Hovorili ste tu o dôchodkoch, o rokovaní s DSS-kami, že výsledkom by malo byť aspoň trošku dobré riešenie. No, prepáčte, ja ako sporiteľ vám hovorím, že nezaujíma ma, čo si myslíte, ani čo si myslí vláda, ani dokonca ma nezaujíma, čo si myslia DSS-ky. Mňa zaujíma, aký ja budem mať dôchodok. A ako politik vám hovorím, že takisto našich voličov nezaujíma, čo si myslia DSS-ky, ani čo si myslíte vy, ale aký budú mať dôchodok. No a potom ešte jednu vec, ktorú ste spomenuli. Rozprávali ste o slušnom hospodárovi. No podľa mňa slušný hospodár v prvom rade sa snaží vytvoriť zisk, pán podpredseda. No a k parlamentarizmu. Človek, ktorý vypína mikrofón poslancom, by nemal hovoriť o parlamentarizme.
Šimečka, Michal, podpredseda NR SR (2023-12-20):
Ďakujem veľmi pekne. Pán poslanec, na vaše vystúpenie sú, ak dobre vidím, štyri faktické poznámky. Ako prvý pán poslanec Nemky, ktorý tu zjavne nie je.
Počiatek, Ján, minister dopravy, výstavby a regionálneho rozvoja SR (2013-03-13):
Ďakujem za slovo. Vážená pani predsedajúca, vážené dámy, vážení páni, na dnešné rokovanie predkladám návrh zákona, ktorým sa mení a dopĺňa zákon č. 443/2010 Z. z. o dotáciách na rozvoj bývania a o sociálnom bývaní. Jeho vypracovanie súvisí s navrhovanou zmenou v systéme podpory odstránenia systémových porúch bytových domov, ako aj úpravami, ktoré sú vyvolané aplikáciou zákona v praxi. Navrhuje sa zúženie rozsahu podporovaných systémových porúch, a to len na tie, ktoré ohrozujú bezpečnosť užívania bytových domov. Súčasne sa však navrhuje, aby celý komplex systémových porúch bol podporený zvýhodneným úverom zo Štátneho fondu rozvoja bývania. V platnom znení zákona je nastavený mechanizmus úpravy súm oprávnených nákladov a dotácie. Tento mechanizmus navrhujeme upraviť tak, že zákon bude stanovovať len limity dotácií, ale podrobnosti už upraví nariadenie vlády. To umožní pružnejšie reagovať na aktuálny ekonomický vývoj. Navrhujú sa aj úpravy vo výške dotácií na obstaranie nájomných bytov, kde pri bytoch bežného štandardu bude možné poskytnúť dotáciu až do výšky 40 % oprávnených nákladov a pri bytoch nižšieho štandardu až do výšky 75 % oprávnených nákladov. Tento podiel je dokonca možné zvýšiť ešte o 5 % pri navrhnutí stavby s lepšími tepelno-izolačnými parametrami, ako sú normované hodnoty. Ďalšou významnou zmenou je možnosť poskytnutia dotácie aj na základe zmluvy o budúcej kúpnej zmluve v prípade, že obec obstaráva nájomné byty kúpou. Všetky tieto navrhované zmeny majú vytvoriť lepšie podmienky pre obstarávanie nájomných bytov pre riešenie sociálneho bývania. Ďakujem za slovo, skončil som.
Číž, Miroslav, doterajší podpredseda NR SR (2010-07-08):
Pán poslanec Pavol Hrušovský.
Blanár, Juraj, podpredseda NR SR (2023-03-31):
Dvanásť faktických poznámok opäť na vaše vystúpenie. Pani poslankyňa Kozelová ako prvá.
Kmec, Stanislav, poslanec NR SR (2018-10-16):
Pán predsedajúci, dajte, prosím, hlasovať o pozmeňujúcom návrhu pána poslanca Radovana Baláža.
Zmajkovičová, Renáta, podpredsedníčka NR SR (2012-05-03):
S faktickými poznámkami sa neprihlásil žiaden poslanec. Uzatváram možnosť prihlásiť sa s faktickými poznámkami a poprosím pána poslanca Hubu. Nech sa páči, máte slovo v rozprave. Nie je tu, stráca poradie. Ja... a, prepáčte, vás nevidím. Á, hm.
Susko, Boris, poslanec NR SR (2015-11-10):
Ďakujem pekne za slovo, pani podpredsedníčka. Pán podpredseda, musím, žiaľ, konštatovať, že ste vo svojom vystúpení mali absolútnu pravdu. Absolútnu pravdu v tom, a preto žiaľ, že ste povedali a hodnotili ste vystúpenie vášho predrečníka, ktorý dehonestoval celý inštitút poslanca ako takého. Pretože tu a z tohto miesta takéto vyjadrenia nie sú kritikou konkrétnych osôb, ale sú kritikou inštitútu ako takého. A takýmto zovšeobecnením v zásade pán poslanec Hlina ako keby povedal, že všetci poslanci ako keby nepotrebovali asistentov, ako keby prelievali peniaze cez asistentov niekam úplne inam, a voči tomu sa musím ja osobne a myslím si, že aj viacerí z nás ohradiť, pretože nie je možné takto generalizovať. A pokiaľ má takýto konkrétny pán poslanec poznatok, tak nech to rieši prostredníctvom príslušných orgánov aj Národnej rady, ale myslím si, že takéto zovšeobecnenie bude mať za následok jediný dôsledok, a to je mediálne posolstvo, že, alebo mediálne posolstvo v tom, ako degradovať inštitút poslanca a znížiť autoritu toho inštitútu poslanca vôbec vo všeobecnosti. A to si myslím, že nie je na mieste a nie je správne. Ďakujem.
Paška, Pavol, predseda NR SR (2012-09-12):
Pán poslanec, nech sa páči, vaša reakcia.
Vašečka, Richard, poslanec NR SR (2024-05-02):
Ďakujem veľmi pekne. Ďakujem pánu poslancovi Prostredníkovi. Musím povedať, že toto vystúpenie, pre mňa to je subjektívna vec, hej, nechcem ich porovnávať, bolo pre mňa zrozumiteľnejšie a prínosnejšie ako to predchádzajúce, ale to je možno môj problém, hej? Celkom ste ma potešili, že nám pripisujete rafinovanosť a strategický postup. V istom zmysle politicky kiež by to tak bolo. Ale čo viem určite, že naozaj vychádzame z niečoho prirodzeného, normálneho, ktoré je tu celé dejiny aj tu bude, čo zároveň nepopiera to, že ľudia majú rôzne životné situácie, tak to opíšem. A my sme skutočne tento zákon nenapísali, aby sme písali proti niekomu, ale aby sme naozaj niečo, čo je aj v Ústave Slovenskej republiky postavené na prirodzenom zákone a na prirodzených predpokladoch, aby bolo jasne ochránené a právne isté aj v statuse rodného čísla. A to je, že ľudia sú muži a ženy a že to je základ spoločnosti. A viackrát tu padla otázka aj vo vašom vystúpení, že komu tým pomáhame. A vy ste hovorili, že sme sľubovali vernosť Slovenskej republike a pracovať v prospech občanov. Áno, ja verím, že prospievame tým Slovenskej republike a pracujeme v prospech všetkých občanov, pretože tá právna istota a ten prirodzený základ mužskosti a ženskosti je veľmi dôležitý. A tak ako sa opakovane hovorí o tom, že otepľovanie bolo vždy, ale že človek prispel k veľmi akcelerovanému otepľovaniu, tak takisto takéto veci boli vždy, ale to, čo sa deje pod vplyvom rôznej propagandy, výrazne akceleruje. A toto je obrana proti tomu, aby to neprekročilo zdravú mieru.
Číž, Miroslav, podpredseda NR SR (2015-03-24):
Ďakujem. Navrhnutý gestorský výbor určil za spravodajcu Miroslava Kadúca. Má slovo a prednesie spravodajskú správu k tomuto návrhu skupiny poslancov.
Fecko, Martin, poslanec NR SR (2015-11-26):
Ďakujem pekne, pán predseda. Vážené kolegyne, kolegovia, stojím tu znovu a budem tu stáť stále, pokiaľ nejaké zákony sa nebudú akceptovať a budeme ich v zmysle rokovacieho poriadku každý polrok predkladať. Takže tento dávam, myslím, že štvrtýkrát, a dávam ho tak, ako sme si sľúbili ešte v minulom volebnom období, boli tu aj poslanci, pán Galbavý aj pani Tkáčová, ktorí sme na poslednej schôdzi ešte za pani Radičovej dávali tento návrh zákona. Sľúbili sme si, keď sa niekto z nás dostane do parlamentu, že tento, že túto novelu zákona bude jeden z nás predkladať. Takže, kolegyňa a kolega, dodržujem slovo a znovu ho dávam. Čoho sa týka? Týka sa jednej normálnej veci, ktorú, myslím, že v bežných demokraciách je to bežné, že pokiaľ nie ste vlastníkom alebo užívateľom pôdy legálne, nie nelegálne, tak nemôžete čerpať dotácie. To je myslím, že základná banálna vec, ktorá by mala platiť v demokraciách, ku ktorej sa hlásime. Takže cieľom návrhu predkladanej novely zákona je jednoznačne upraviť výmenu údajov a informácií medzi žiadateľom a Pôdohospodárskou platobnou agentúrou pri poskytovaní podpory v oblasti pôdohospodárstva a rozvoji vidieka tak, aby sa vylúčila voľná úvaha tejto agentúry pri rozhodovaní týkajúcom sa preukazovania vlastníckeho vzťahu, nájomného vzťahu alebo užívateľského vzťahu k pôde a v prípade nájomného vzťahu aj preukázania úhrady nájomného zo strany nájomcu, žiadateľa za podmienok, ako podmienok na získanie podpory poskytovanej touto agentúrou. V kocke povedané, aby na úkor vášho majetku sa nikto iný neobohacoval, aby ste aj vy mali ten pocit, že ste vlastníkom pôdy, a pokiaľ negazdujete na nej sám a niekto čerpá dotácie, tak aby ste mali s ním nájomný vzťah. Myslím si, že toto nám tu chýba. Ja som tu upozornil aj pána ministra pôdohospodárstva, že by dobre bolo sa tomu venovať. Vyzerá, že asi dva roky na to nestačili, takže znovu ho predkladáme. A tento návrh zákona nevyvolá žiadne pozitívne, negatívne vplyvy na verejný rozpočet, ani na rozpočet podnikateľského prostredia a verejnej správy, ani na životné prostredie, ani na informatizáciu spoločnosti. Je v súlade s ústavou a ústavnými zákonmi a ostatnými všeobecnými záväznými právnymi predpismi Slovenskej republiky, ktorými je naša republika viazaná aj v rámci európskeho práva a Európskej únie. Myslím si, že na úvod toľko a potom ešte v rozprave to rozvediem. Ďakujem pekne.
Valocký, Jozef, poslanec NR SR (2012-06-20):
O pozmeňovacom návrhu pána poslanca Novotného nie je možné hlasovať, keďže sme schválili pozmeňovací návrh pána poslanca Blanára v zmysle § 37 ods. 1 zákona o rokovacom poriadku.
Žiak, Miroslav, poslanec NR SR (2022-02-08):
Ďakujem pekne. Pán poslanec Fico, boli ste vecný, teda budem aj ja vecný. Chronologicky si prejdeme, chronologicky pre vašich voličov, teda po časovom horizonte si prejdeme udalosti. Rok 2013. Návšteva Fica, Kaliňáka, Erika Tomáša a tak ďalej v USA, dnes Kaliňák deklaruje, že tam prejednávali reverzný tok na Ukrajinu. Rok 2013 tiež informuje minister Glváč o pomoci zo strany USA, kde nám prisľúbili až 20 mil. eur na dobudovanie našej špeciálnej jednotky Special Operation Task Group, malo by to byť za našu pomoc pri operácii ISAF, teda za 3 000 vojakov v Afganistane. Rok 2014. Oligarcha SMER-u sa výrazne zapája do obchodu so zbraňami, dokonca aj samotný Robert Fico sa zapojil v lobingu pre jeho firmu pri biznise s Pandur II pre Českú republiku. Rok 2015. Vláda pod vedením SMER-u podpisuje dohodu o zakúpení 9 kusov bojových vrtuľníkov Black Hawk, teda vrtuľníky z USA. Rok 2015. Hlasovanie o prítomnosti vojakov z USA, 95 % poslancov zo SMER-u hlasovalo za. Rok 2018. Vláda pod vedením SMER-u podpisuje zmluvu na nákup 14 kusov bojových stíhačiek F-16, teda stíhačky z USA. Rok 2018. Hlasovanie o prítomnosti vojakov z USA, 95 % poslancov SMER-u hlasovalo za. Rok 2018 taktiež. Robert Kaliňák informuje o svojej firme, ktorá nielen vyrába strelné zbrane, ale dostala aj licenciu na obchodovanie iných zbraní. Rok 2022. SMER je v opozícii a hejtuje prezidentku a vládu. Označuje ich za vlastizradcov a amerických agentov. Rok 2022. Robert Fico spochybňuje previerku špeciálneho prokurátora, pritom jeho asistentka Trošková nemala previerku vôbec a podľa dôkazov prichádzala do styku nielen s utajovanými skutočnosťami a s vlastným šéfom, ale pravidelne bola v kontakte s Vadalom, Bödörom, a to dokonca cez telefón patriaci Úradu vlády. Čiže najprv dostanú príspevok z USA na vybudovanie špeciálnej jednotky, nakúpia vrtuľníky, stíhačky, niekoľkokrát si odhlasujú prítomnosť Amíkov u nás a teraz idú hejtovať aj to, aby nám Američania pomohli vybudovať letiská na tie nakúpené stíhačky, keďže doterajší stav to neumožňuje... (Prerušenie vystúpenia časomerom. Potlesk.)
Glváč, Martin, podpredseda NR SR (2018-10-24):
Ďakujem. Ste boli omylom prihlásená asi písomne do inej rozpravy. Tak s faktickými poznámkami pán poslanec Heger, Marosz. Končím možnosť prihlásiť sa do rozpravy. Nech sa páči.
B. Bugár, podpredseda NR SR: (2006-02-01):
B. Hanzel, poslanec: Ďakujem pekne. Je mi trošku ľúto, že sme sa nerozumeli, lebo ja som v úvode jasne povedal, čo chcem týmto docieliť, len som chcel poukázať na nejaké veci, dokonca v závere som pomerne jasne povedal, že napriek tomu všetkému nechovám v srdci nenávisť, ale som rád, že sa o tejto problematike diskutuje, ale nemyslím si, že názov zákona a čiastočný obsah je správny, asi by bolo vhodnejšie obrátiť sa proti tým, ktorí moc zneužívali. Myslím si, že v tomto mi dá zapravdu každý, že mne šlo o toto. Ja som vám len faktograficky prečítal, skoro vôbec som nediskutoval v tom príspevku, len som prečítal niekoľko rozsudkov, niekoľko listov, niekoľko odpovedí a myslím si, že som hovoril, že možno aj pre vás to bude poučné, lebo ste sa možno s tým nestretli, aspoň dúfam v to, že ste sa s takýmito vecami predtým nestretali, lebo keby ste sa boli s nimi stretali, tak by ste mali právo teraz mňa kritizovať za to, že to hovorím. Ja som naozaj len povedal, myslím si, že veľká časť tu poslancov v parlamente, ale veľká časť normálnych obyvateľov sa s takouto praktikou nestretala, že hovoria a myslia si, že niečo také bolo, a preto som si dovolil to povedať, aby ste videli, že naozaj niečo také bolo, ale som presvedčený, že to nebolo tak strašne širokoplošné a že to bolo zneužívanie moci určitými ľuďmi, a preto som aj čítal, kto mi písal, komu som písal a tak ďalej. Takže takto by som to povedal a čo sa týka nezamestnanosti a podobne, nebudem diskutovať, ja som tiež dva roky bol bez zamestnania a nezobrali ma ani v Prahe na metro a tak ďalej a tak ďalej, ale to nebolo predmetom tejto diskusie. Ďakujem pekne.
M. Číž, podpredseda NR SR: (2007-05-15):
Teraz požiadal o slovo predseda Národnej rady pán poslanec Pavol Paška.
Chren, Martin, poslanec NR SR (2015-06-25):
Ďakujem veľmi pekne. Vážený pán predseda, vážení kolegovia, kolegyne, dovoľujem si úctivo požiadať o to, aby ste schválili, že o našom návrhu, bod č. 48, tlač 1608, zákon o potravinách, by sme rokovali v stredu po prerokovaní bodov pána ministra kultúry popoludní. Ide o sociálno-ekologicky motivovaný zákon, kde rokujeme o podpore naprieč celým politickým spektrom, takže čisto kvôli získaniu času. Ďakujem veľmi pekne.
Hrnčiar, Andrej, podpredseda NR SR (2017-09-07):
Pani poslankyňa Zemanová.
Pavelka, Radoslav, poslanec NR SR (2018-10-18):
Ďakujem pekne. Takže dve veci. Ja sa vrátim k tomu, že 80-percentný podiel reťazcov na predaji. Áno, je to tak. Ale poďme hľadať riešenia, čo s tým, ako to, čo s tým spraviť. Jedným z riešení je to, čo som aj rozprával v rozprave, že poďme podporovať alebo umožnime mať normálne podmienky tým malým, tým nezávislým predajcom, ktorí do toho idú. Tí majú malé marže. Chcú predávať slovenské výrobky a je ich viac. Vy to určite dobre viete. Ale oni majú veľký problém, aby sa udržali v tomto konkurenčnom boji. Ale keď im to ešte zdaníme alebo dáme im tento ďalší odvod, budú mať ešte väčší problém, hej? Čiže miesto toho, aby sme skúšali hľadať alternatívy k tým veľkým, čo sú tie malé, hoci tie nikdy nebudú dominantné, to si tiež povedzme na rovinu, ale prečo to neskúsiť a prečo nepomáhať? Keď sa im vytvoria dobré podmienky a len nebudú sa im teda hádzať tie polená pod nohy, tak do toho nepôjdu a nepôjdu do toho ani tí ďalší. To si treba uvedomiť. A ešte jedna vec. No spomínali ste, že opozícia kritizuje návrhy. No povedzme si, boli sme spolu v diskusii na TA3 a ja si dovolím odcitovať vášho koaličného kolegu pána Antala, ktorý povedal: S takouto podobou zákona máme problém. Hej? Čiže naozaj a týkalo sa to problematiky práve zdanenia teda alebo teda zodvodovania aj slovenských reťazcov, ktoré sú na tom teda očividne horšie ako tie zahraničné. Takže ja som veľmi zvedavý, ako to dopadne pri hlasovaní. Ďakujem pekne.
V. Jasaň, poslanec: (2009-02-11):
Ale napriek tomu by som bol veľmi rád, keby to bolo bývalo už v tom čase a možno, že už by sme naozaj ten problém nemali, ale ja sa vrátim možno tromi poznámkami niekde inde. Nemyslím si, že zakázať dospelému človeku, ktorý fajčí niekoľko rokov, teraz mu povedať, že nesmieš fajčiť. To sa mi zdá trochu viac pritiahnuté za uši. Ale vytvorme legislatívne taký rámec, že sa nebude fajčiť tam, kde ľudia, ja neviem, jedia, kde sú deti, kde je mládež, kde sú matky s deťmi. Proste všade tam, kde sa pohybujú nefajčiari. S tým problém absolútne nemám. Len ten váš návrh, akokoľvek sa mi páči a možno, že ešte neviem, aj zahlasujem za, lebo sa mi naozaj páči, len neviem, či je to momentálne to najšťastnejšie. Ďakujem.
P. Hrušovský, predseda NR SR: (2004-05-11):
Pani poslankyňa, prosím vás, aby ste sa dohodli, ale najskôr odhlasujeme a potom preruším schôdzu. Pán poslanec Jaďuš, za 49, pán poslanec Kondrót, koľko? 25. Pán poslanec Galbavý, za 15. Páni poslanci, väčšina poslancov Národnej rady hlasuje za prerušenie schôdze Národnej rady, celkom 89. Pán poslanec Lintner ešte chce, zapnite pána poslanca Lintnera. Ľ. Lintner, poslanec: Ďakujem za slovo, pán predseda. Ja sa chcem všetkým kolegom, kolegyniam ospravedlniť, lebo v tomto zmätku som mylne hlasoval za posunutie zákonov o zdravotníckej reforme, takže to hlasovanie bolo mylné z mojej strany, samozrejme, nemôžem taký návrh podporiť. Pán minister, ospravedlňujem sa, ale proste v tejto hektike som stlačil zlé tlačidlo. Ďakujem pekne.
Hrnčiar, Andrej, podpredseda NR SR (2018-05-16):
Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pán poslanec Pčolinský.
Bugár, Béla, podpredseda NR SR (2016-10-19):
Prezentujme sa a hlasujme. (Hlasovanie.) Prítomných 142 poslancov, za 94, proti 29, zdržalo sa 19 poslancov. Konštatujem, že sme schválili vládny návrh novely zákona o rozpočtových pravidlách verejnej správy . Teraz prosím pána poslanca Radovana Baláža, aby uviedol hlasovanie o vládnom návrhu zákona, ktorým sa mení a dopĺňa zákon č. 171/2005 Z. z. o hazardných hrách. Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 255.)
Lukáč, Jozef, poslanec NR SR (2020-03-20):
Sľubujem. (Potlesk.)
Šeliga, Juraj, poslanec NR SR (2021-10-27):
Ďakujem pekne, pán predseda. Keďže sú tu takéto návrhy, dávam procedurálny návrh, aby Národná rada odsúdila vyjadrenia obhajcov, ktorí zastupujú bývalých nominantov strany SMER, o fyzickej likvidácii špeciálneho prokurátora Lipšica. Ďakujem pekne.
P. Paška, predseda NR SR: (2006-10-18):
Dámy a páni, je 19.00 hodín, dovoľte mi, aby som prerušil rokovanie 5. schôdze Národnej rady Slovenskej republiky až do zajtra rána 9.00 hodiny. Chcem vás zároveň ešte raz upozorniť, že na základe návrhu troch poslaneckých klubov došlo k zmene programu a budeme ráno o 9.00 hodine začínať bodom 32, pôvodným bodom 32, ktorým bol návrh skupiny poslancov Národnej rady Slovenskej republiky na vydanie ústavného zákona o zrušení niektorých rozhodnutí o amnestii. Je to tlač 103, je to prvé čítanie. Zároveň upozorňujem aj príslušných spravodajcov, aby prijali túto zmenu a boli ráno pripravení. Ďakujem pekne. Dovidenia. (Prerušenie rokovania o 19.00 hodine.)
Hort, Milan, podpredseda NR SR (2012-02-03):
Ďakujem pekne. Pán poslanec, vy zaujmite miesto určené pre navrhovateľov. Miesto určené pre spravodajcov prenechajte pani poslankyni Natálii Blahovej, ktorú teraz žiadam, aby ako spravodajkyňa určená výborom pre sociálne veci informovala Národnú radu o výsledku rokovania výborov, aby odôvodnila návrh a stanovisko gestorského výboru. Pani poslankyňa, nech sa páči.
Viskupič, Marián, poslanec NR SR (2023-02-01):
Ďakujem pekne, skúsim postupne, koľko stihnem. Pán kolega Beluský, áno, v podstate veď hovoríme obaja to isté, samozrejme, keď som myslel, že posledný krok, posledný krok v zmysle teda ich prijatia, zapracovania. Samozrejme, že, veď celý čas som hovoril o tom, že tá veľká novela sa nepodarila, tak to hovorím vlastne, že samozrejme, tam sú všetky tie ďalšie problémy, či už prechodná na čistý dlh úprava, úprava sankcií, čiže to, čo vlastne sa nepodarilo, čiže vlastne hovoríme obaja to isté, že áno, nepodarilo sa to a treba to vlastne ďalej, ďalej sa snažiť riešiť. Takže takto, takto som myslel, keď som hovoril, že posledný krok. Čo sa týka, áno, hovorili ste o dlhovej brzde, myslím, že ste mysleli daňovú, to je vlastne, to je to, a tým budem reagovať aj na kolegu Janka Oravca. Samozrejme, tých nástrojov je viacej, či už teda samotná dlhová brzda, výdavkové limity, ale presne to, a to tu zopakujem, je dôležitá aj tá daňová brzda, pretože tá konsolidácia sa dá riešiť aj prenosom len na ľudí a firmy, to znamená zvýšením daní, odvodov. Ale to, samozrejme, proste za prvé nie je skutočné riešenie pre štát a za druhé to robí veľký problém v ekonomike, v jej konkurencieschopnosti. Takže áno, áno, aj my proste sme toto, samozrejme, dávali a stále je to našou akoby podmienkou, požiadavkou, a teda chceme a sme ochotní o tom diskutovať, ale považujeme presne túto daňovú brzdu za rovnako dôležitý nástroj ako, samozrejme, tie ostatné nástroje. To celé vie fungovať, áno, ako orchester, keď sa to celé správne zapojí a zosúladí. Aj pán predseda hovoril, aj teda pán Beluský, aj ja vnímam, samozrejme, že po tejto malej novele nie všetko je za prvé vyriešené a za druhé ani úplne zosúladené. Takže, samozrejme, čakajú tam ďalšie kroky. No, čo sa týka, aspoň chvíľku... poviem potom. (Rečníkovi uplynul časový limit.)
Zimenová, Zuzana, poslankyňa NR SR (2017-12-13):
Ďakujem pekne pánovi poslancovi. Chcem sa len poďakovať za jeho podporu. Ja dúfam, že takýchto podporných hlasov, hoci nás je tu teraz v sále málo, tak pri hlasovaní bude viac. Ďakujem pekne.
Valocký, Jozef, poslanec NR SR (2016-09-07):
Vážené kolegyne, kolegovia, v súlade s rokovacím poriadkom som bol určený Výborom Národnej rady pre zdravotníctvo za spravodajcu k návrhu uvedeného zákona. Predkladám informáciu k predloženému zákonu. Návrh zákona spĺňa z formálnej, právnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Ďakujem, otvorte rozpravu.
Pamula, Peter, poslanec NR SR (2019-06-27):
Pán predsedajúci, keďže sme hlasovali o pozmeňujúcich návrhoch zo spoločnej správy a pozmeňujúcich návrhoch, ktoré odzneli z rozpravy, a mám splnomocnenie gestorského výboru s odporúčaním hlasovať o tomto návrhu zákona predloženom v treťom čítaní, otvorte, prosím, rozpravu.
Sulík, Richard, predseda NR SR (2011-07-08):
Prosím, hlasujte teraz o tom, že návrh zákona prerokujeme v treťom čítaní ihneď. (Hlasovanie.) Z prítomných 80 poslancov hlasovalo 76 za, 2 proti, 1 sa zdržal, 1 nehlasoval. Schválili sme to, že prerokujeme návrh zákona v treťom čítaní ihneď a pristúpime k tretiemu čítaniu. Otváram rozpravu. Do rozpravy sa nehlási nikto. Vyhlasujem rozpravu za skončenú a pristúpime k hlasovaniu o návrhu zákona ako o celku.
Pročko, Jozef, poslanec NR SR (2024-10-23):
Vidíte, ale povedal, že môžem rozprávať, čo chcem. Bože, tie stromy tak udrú niekomu na hlavu. No ale vrátim sa k téme. Vrátim sa k téme. Naozaj sa domnievam, že hospodársky výbor by mal mať cestovný ruch pod svojou agendou. Čiste pragmaticky naozaj, hospodársky výbor nech má cestovný ruch, nezahlcujme tento výbor ďalšou zložkou, ktorá je cestovný ruch. A prečo? Ešte raz, ja podnikám tak ako pán Hlina, nesmiem sa vám prihovárať, pán Hlina, jejéj, ani sa nebudem na vás pozerať. Takže podnikáme aj s pánom Hlinom, podnikáme v cestovnom ruchu a cestovný ruch je tak, tak teraz naozaj poddimenzovaný, v takých problémoch, tak je, tak sme zdieraní týmto štátom, ktorý nám nijako nepomáha. Takže prosím vás veľmi pekne, skúste ešte porozmýšľať, aj keď to teda nespravíte, lebo jednoducho vy si urobíte, ako vy chcete. Takže ďakujem veľmi pekne. A, pán Žiga, keď poviete, že môžte rozprávať, o čom chcete, neprerušujte ľudí, keď k veci rozprávajú, naozaj k téme rozprávajú a váš subjektívny názor, aj keď ste predseda, tak je váš subjektívny názor. Ďakujem veľmi pekne.
Lehotský, Tomáš, poslanec NR SR (2020-11-27):
Pán predsedajúci, o bode spoločnej správy č. 3 nemôžeme hlasovať, nakoľko sme schválili bod č. 2 zo spoločnej správy. Budeme preto ďalej hlasovať o podanom pozmeňujúcom návrhu pani Zemanovej.
Kollár, Boris, predseda NR SR (2022-02-02):
Prosím, prezentujme sa a hlasujeme. (Hlasovanie.) Prítomných 122 poslancov, za 107, proti 6, zdržalo sa 6, nehlasovali 3. Uvedený návrh sme schválili.
K. Tóthová, poslankyňa: (2001-09-07):
Ďalej by som chcela nadviazať na jeho myšlienku, že tu ide o daňový folklór. Vážení, to je skutočne aj legislatívny folklór, lebo je neuveriteľné, aby na riešenie jednej otázky napr. v parlamente v súčasnosti bolo 5 návrhov – vláda, poslanci a krížom-krážom. Predsa parlament nie je koordinačný orgán pre legislatívu. Čo robí podpredseda vlády pre legislatívu? A že toto je možné eliminovať, zodpovedne môžem povedať, pretože túto funkciu som dosť dlho vykonávala. Dneska totiž legislatíva nie je, neplní funkciu, ktorú má, a nerobí to, čo má. Legislatíva je veľmi vážny prostriedok riadenia spoločnosti a chaos v legislatíve znamená chaos v riadení spoločnosti. Toto nie je metóda riadenia, vážení. Tuto sa stáva legislatíva prostriedkom boja, politického boja a, žiaľ, teraz musíme konštatovať, aj prostriedkom predvolebného boja. A takto sa legislatíva robiť nedá. Takže, prosím, rešpektujte aspoň zákon a to, čo povedal pán poslanec Maxon.
Šimečka, Michal, podpredseda NR SR (2024-06-19):
Pani poslankyňa Plevíková, nech sa páči.
Gaborčáková, Soňa, poslankyňa NR SR (2019-09-17):
Ďakujem za slovo. Pani kolegyňa, spomínala si, že je to nespravodlivé práve pre ženy, ktoré majú pracovnú zmluvu na dobu určitú. Áno, my v podstate trestáme deti mamičiek, ktoré nemali to šťastie a nemali pracovný úväzok na dobu neurčitú, alebo trestáme deti mamičiek, ktoré neodpracovali 270 dní, lebo napríklad sú z východného Slovenska a tam nie je dostatok práce, ako tu v Bratislave. Takže taká je tá sociálna spravodlivosť.
Laššáková, Jana, podpredsedníčka NR SR (2014-11-10):
Pán poslanec Mičovský.